Source: http://docplayer.fi/2701236-Tyontekijan-irtisanominen-taloudellisin-ja-tuotannollisin-perustein.html
Timestamp: 2018-06-19 11:06:07+00:00
Document Index: 15107717

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'KKO ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'KKO ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ']

TYÖNTEKIJÄN IRTISANOMINEN TALOUDELLISIN JA TUOTANNOLLISIN PERUSTEIN - PDF
TYÖNTEKIJÄN IRTISANOMINEN TALOUDELLISIN JA TUOTANNOLLISIN PERUSTEIN
Download "TYÖNTEKIJÄN IRTISANOMINEN TALOUDELLISIN JA TUOTANNOLLISIN PERUSTEIN"
1 TYÖNTEKIJÄN IRTISANOMINEN TALOUDELLISIN JA TUOTANNOLLISIN PERUSTEIN MITEN MÄÄRÄYTYVÄT PERUSTEET, ETTÄ TYÖNTEKIJÄ VOIDAAN IRTISANOA TALOUDELLISILLA JA TUOTANNOLLISILLA PERUSTEILLA? Pro gradu-tutkielma Helsingin yliopisto, oikeustieteellinen tiedekunta Oikeustiede Kevätlukukausi 2013 Annemarie Pietilä
2 Tiedekunta/Osasto Fakultet/Sektion Faculty Oikeustieteellinen tiedekunta Laitos/Institution Department Työoikeus Tekijä/Författare Author Annemarie Pietilä Työn nimi / Arbetets titel Title Työntekijan irtisanominen taloudellisin ja tuotannollisin perustein. Miten määräytyvät perusteet, että työntekijä voidaan irtisanoa taloudellisilla ja tuotannollisilla perusteilla? Oppiaine /Läroämne Subject Työoikeus Työn laji/arbetets art Level Aika/Datum Month and year Sivumäärä/ Sidoantal Number of pages 74 OTM-tutkielma Tiivistelmä/Referat Abstract Maaliskuu 2013 Työsopimuslain 7 luvun 3 pykälässä säädetyt taloudelliset ja tuotannolliset irtisanomisperusteet muodostavat oman erottamattoman kokonaisuuden. Jotta työntekijän työsopimus voitaisiin irtisanoa, siihen on oltava työsopimuslain 7 luvun 1 pykälän mukaan asiallinen ja painava syy. Työsopimuksen irtisanominen taloudellisella ja tuotannollisella perusteella tai toiminnan uudelleenjärjestelyistä johtuvista syistä on mahdollinen silloin, kun tarjolla oleva työ on vähentynyt olennaisesti ja pysyvästi. Kuitenkin työntekijän työsopimusta ei ole mahdollista irtisanoa ennen kuin on selvitetty, että olisiko irtisanomisuhanalainen työntekijä mahdollista sijoittaa työsopimuslain 7 luvun 4 :n mukaan muuhun työhön tai olisiko hän koulutettavissa muuhun tarjolla olevaan työhön tai työltä edellyttäviin uusiin vaatimuksiin. Tarjottaessa irtisanomisuhan alaisille työntekijöille muuta vaihtoehtoista työtä työnantajien on toimittava aktiivisesti ja oma-aloitteisesti. Työntarjoamisvelvollisuuden laajuus voi ulottua työsopimuslain 7 luvun 4 pykälän 3 kohdan mukaan omaa yritystä laajemmaksi, jolloin töitä on tarjottava myös muista määräysvallan alaisista yrityksistä tai yhteisöistä. Työnantaja saa irtisanoa työntekijät, joiden kohdalla on olemassa irtisanomisperusteet. Valitessaan irtisanottavia työntekijöitä työnantajat joutuvat noudattamaan heitä sitovien työehtosopimuksien irtisanomisjärjestystä koskevia lausekkeita, joiden mukaan työhön jäävät viimeisinä työnantajan tulevaisuuden näkökulmasta parhaat eli tärkeät työntekijät. Työnantaja joutuu seuraamaan yrityksensä taloudellista ja tuotannollista tilannetta sekä sen kehitysnäkymiä koko irtisanomisajan. Arvio töiden vähäisyydestä on tehtävä vielä viimeisenä työsuhteen irtisanomispäivänä. Arvioitaessa taloudellisia ja tuotannollisia irtisanomisperusteita huomioon on otettava myös työnantajan niin sanottu direktio-oikeus eli oikeus johtaa liikettä omista liikkeenjohdollisista näkökulmista ja tarpeista käsin. Taloudellisiin ja tuotannollisiin irtisanomisperusteihin kiinteästi liittyväksi voidaan katsoa työsopimuslain 6 luvun 6 pykälässä säädetty takaisinottovelvollisuus. Taloudellisten ja tuotannollisten irtisanomisperusteiden vallitessa työnantajat eivät ole päätöksissään ja ratkaisuissaan sidottu pelkästään työsopimuslain säännöksiin. Näissä tilanteissa tehtävät ratkaisut eivät saa olla yhteiskunnassa vallitsevien arvojen tai lainsäädännön vastaisia. Huomioon on otettava perustuslaki sekä keskeisemmät työoikeudelliset periaatteet. Valitessaan irtisanottavia työntekijöitä työnantaja joutuu kohtelemaan kaikkia työntekijöitä tasapuolisesti ja yhdenvertaisesti. Yhteenkään työntekijään ei saa suorittaa valintaa syrjivillä perusteilla. Avainsanat Nyckelord Keywords Irtisanomainen, taloudelliset ja tuotannolliset irtisanomisperusteet Säilytyspaikka Förvaringställe Where deposited Helsingin yliopiston pääkirjasto 2
3 Muita tietoja Övriga uppgifter Additional information 3
4 LÄHTEET... II 1 JOHDANTO Tutkimuksen aihe ja tavoitteet Aiheen rajaus Tutkielman rakenne ja lähteet TYÖSOPIMUKSEN PÄÄTTÄMINEN Kollektiivinen irtisanomissuoja ja perusoikeudet Työnantajan direktio-oikeus Työsopimuksen irtisanomisperusteet Asiallisuus ja painavuus irtisanomisperusteen yleisenä edellytyksenä TYÖNTEKIJÄN IRTISANOMINEN TALOUDELLISILLA JA TUOTANNOLLISILLA SYILLÄ Taloudellinen peruste Tuotannollinen peruste Toiminnan uudelleenjärjestelyistä johtuva peruste TYÖN VÄHYYDEN ARVIOINTIALUE Toiminnallinen kokonaisuus Työn vähyyden arviointi Tarjolla oleva työ Työnantajan ennakointioikeus Poikkeustilanteet Töiden vähentyminen olennaisesti ja pysyvästi IRTISANOMISKIELLOT Uusi työntekijä Samankaltaiset tehtävät Toimintaedellytyksien muutos Töiden uudelleenjärjestelyt TYÖN TARJOAMIS- JA KOULUTUSVELVOLLISUUS Muun työn tarjoamisvelvollisuus Muun työn tarjoamisvelvollisuuden laajuus... 42
5 6. 2. Työnantajan koulutusvelvollisuus Työn tarjoamis- ja koulutusvelvollisuuden toteuttaminen IRTISANOTTAVAN VALINTA Irtisanomisen kohdentaminen ikääntyneeseen työntekijään ERITYISSUOJA Raskaana ja perhevapaalla olevan työntekijän irtisanominen Luottamusmiehen ja luottamusvaltuutetun kollektiivinen irtisanomissuoja IRTISANOMISJÄRJESTYS TAKAISINOTTOVELVOLLISUUS YHTEENVETO LÄHTEET Kirjallisuus Helsingin sanomat 28. huhtikuuta Hemmo, Mika: Sopimusoikeus I. Talentum Hemmo, Mika: Sopimusoikeuden oppikirja. Talentum. Helsinki Hietala, Harri; Kahri, Tapani; Kairinen, Martti; Kaivanto, Keijo: Työsopimuslaki käytännössä. Neljäs, uudistettu painos. Talentum. Helsinki Kairinen, Martti: Työoikeus perusteineen. Raisio Kairinen, Martti: KKO 2000:69 Irtisanotun työntekijän takaisinottovelvoitteita koskevan sopimusehdon pätevyys. Teoksessa KKO:n ratkaisut kommentein 2007: I (2007). Toimittaja Pekka Timonen. Kallio, Ilari: Jakautunut työnantaja-asema ja kollektiiviperusteinen irtisanominen konsernissa. Teoksessa Business Law Forum Lakimiesliiton kustannus. Gummerus Kirjapaino Oy Kallio, Ilari; Sädevirta, Markus: Työoikeudelliset ratkaisut kommentein. Hämeenlinna II
6 Koskinen, Seppo Nieminen, Kimmo Valkonen, Mika: Työhönotto ja työsopimuksen ehdot. WSOYpro Koskinen, Seppo: Työsopimuslain 7 luvun 4 :n mukaisen muun työn tarjoamisesta. Edilex 2009/19. Referee artikkeli, versio 1.0. Julkaistu Koskinen, Seppo Nieminen, Kimmo Valkonen, Mika: Työsuhteen päättäminen. Sanoma Pro Oy 2., uudistettu painos Koskinen, Seppo: Kollektiiviperusteisen irtisanomisen kohdistaminen ikääntyneeseen työntekijään. Edilex 2011/2. Julkaistu Koskinen, Seppo: Työsuhdeturva. Julkaistu Moilanen, Juha-Matti: Sopimukset työsuhteen päättyessä. Talentum, Helsinki Murto, Jari: Työnantajan työsopimuslain mukaisen takaisinottovelvollisuuden ulottuvuus. Oikeustieto 5/2011. Sivut Rautiainen, Hannu Äimälä, Markus: Pk-yrityksen työsopimuslakiopas. 2.uudistettu painos. WSOYpro Saarinen, Mauri: Työsuhdeasioiden käsikirja. Gummerus kirjapaino Oy. 5. painos. Jyväskylä Tiitinen, Kari-Pekka Kröger, Tarja: Työsopimusoikeus. Talentum Valkonen, Mika: Irtisanotun työntekijän takaisinottaminen. DL 1996 s Valkonen, Mika: Työn vähentyminen irtisanomisperusteena yrityskokonaisuudessa. DL 1998 s Valkonen, Mika: Kollektiiviperusteinen irtisanomissuoja. Työn vähentymistä ja muun työn tarjoamisvelvollisuutta koskeva tutkimus. Rovaniemi Valkonen, Mika: Kollektiiviperusteinen irtisanomissuoja. Teoksessa Kairinen, Martti; Koskinen, Seppo; Nieminen, Kimmo; Ullankoja, Vesa & Valkonen, Mika: Työoikeus. Oikeuden perusteokset. WSOY lakitieto Virallislähteet HE 19/1988 vp. Hallituksen esitys eduskunnalle laeiksi 1) työsopimuslain ja 2) yhteistoiminnasta yrityksissa annetun lain muuttamisesta. HE 309/1993 vp Hallituksen esitys Eduskunnalle perustuslakien perusoikeussäännösten muttamisesta. HE 157/2000 vp. Hallituksen esitys Eduskunnalle työsopimuslaiksi ja eräiksi siihen liittyviksi laeiksi. Neuvoston direktiivi 2000/78/EY yhdenvertaista kohtelua työssä ja ammatissa koskevista yleisistä puitteista A: III
7 Muut lähteet Irtisanomiset kasvoivat rajusti: Yli sai potkut sai-potkut/ /12# Irtisanomiset vähenivät, pitkäaikaistyöttömyys kasvoi. Edilex Uutiset :05. <http://www.edilex.fi/content/uutiset/26506.html. TT:n ja SAK:n välinen yleissopimus TT SAK Yleissopimus SAK:n ja EK:n välinen irtisanomissuojasopimus Rakennusalan työehtosopimus urakkahinnoitteluineen Teknologiateollisuus ry:n ja Metallityöväen liitto ry:n välinen työehtosopimus Oikeustapaukset Korkein oikeus KKO 1984-II-99 KKO 1987:79 KKO 1987:97 KKO 1988:45 KKO 1988:67 KKO 1989:96 KKO 1990:122 KKO 1992:61 KKO S 92/746 KKO 1993:25 KKO 1993:97 KKO 1993:145 KKO 1994:17 KKO 1995:20 KKO 1995:42 KKO 1995:93 KKO 1995:152 KKO 1995:161 KKO 1996:88 KKO 1998:77 KKO 1998:130 KKO 1998:144 KKO S 97/1095 KKO 1999:113 KKO 2000:59 KKO 2000:64 KKO 2002:87 KKO 2003:4 KKO 2005:29 KKO 2006:64 KKO 2007:55 KKO 2007:69 IV
8 KKO 2009:59 KKO 2010:43 Hovioikeudet Helsingin HO S 93/166 HHO S 08/2013 Helsingin HO S 92/2060 Helsingin HO D 04/1340 Helsingin HO S 08/335 Helsingin HO S 10/531 Itä-Suomen HO S 09/764 Rovaniemen HO S 96/285 Turun HO S/91/372 Turun HO S 95/27 Turun HO S94/105 Turun HO S 03/1100 Korkein hallinto-oikeus KHO 2001:38 Työtuomioistuin TT TT: TT TT: TT TT TT TT: TT: TT: TT TT: TT: TT TT: TT: TT: TT: TT TT: TT TT: TT: TT: TT: TT: TT: II
9 TT: TT TT: TT TT: TT TT: TT: TT: TT: TT: TT: TT: TT: LYHENTEET EK - Elinkeinoelämän keskusliitto HE hallituksen esitys HH Helsingin hovioikeus ISHO Itä-Suomen hovioikeus ILO International Labour Organization KKO - korkein oikeus SAK - Suomen ammattiliittojen Keskusjärjestö ry TEhtoL työehtosopimuslaki (436/1946) THO Turun hovioikeus TSL - työsopimuslaki TT - Teollisuuden ja Työnantajain keskusliitto TT - työtuomioistuin II
10 1 JOHDANTO 1.1 TUTKIMUKSEN AIHE JA TAVOITTEET Tutkimukseni aihe käsittää työntekijän irtisanomisen taloudellisilla ja tuotannollisilla perusteilla, josta on säädetty työsopimuslain 7 luvussa. Tavoitteenani on selvittää tarkemmin, miten määräytyvät nuo perusteet, joilla työntekijä voidaan irtisanoa taloudellisin ja tuotannollisin perustein. 1 Tarkoituksena on analysoida ja käydä läpi koko kollektiivinen irtisanomisprosessi vaiheittain, aloittaen laissa säädetyistä irtisanomisperusteista irtisanottujen työntekijöiden takaisinottovelvollisuuden asti. Työntekijöiden irtisanominen taloudellisilla ja tuotannollisilla perusteilla on yhä ajankohtaisempi teema nyky-yhteiskunnassamme. Päivittäin voimme lukea ja kuunnella yhä enemmän uusista irtisanomisilmoituksista, joiden kohteeksi joutuvat yhä isommat määrät työntekijöitä. Mauri Saarinen teoksessaan Työsuhdeasioiden käsikirja sanoo, että vaikka tuomioistuimissa käsitellään työntekijästä itsestään johtuvia irtisanomisperusteita huomattavasti useammin kuin taloudellisella ja tuotannollisella perusteella tapahtuvia irtisanomisia, jälkimmäisiä on lukumäärältään huomattavasti enemmän. Tarkkojen tilastojen puuttuessa voidaan sanoa, että työntekijästä johtuvia irtisanomisia käsitellään tuomioistuimissa vuosittain joitakin satoja, mutta taloudelliset ja tuotannolliset irtisanomisperusteet kohdistuvat vuosittain useisiin tuhansiin suomalaisiin työntekijöihin ja toimihenkilöihin. 2 Edilex-sivuilla julkaistun tiedotteen mukaan irtisanomisten ja yt-neuvottelujen määrä kääntyi selvään laskuun vuonna Ennätyshuonona vuonna 2009 työntekijöitä irtisanottiin lähes , edellisenä vuotena Myös yt-neuvottelut koskivat aiempaa harvempaa, työntekijää vuoden 2009:n sijaan. Luvut ovat kuitenkin yhä merkittävästi suurempia kuin ennen taantumaa vuonna Suurimpia irtisanojia vuonna 2010 olivat UPM-Kymmene (1 046 työntekijää), Eniro (505), STX Finland (430 oli ytneuvottelujen kohteena). Lomautuksia nähtiin etenkin teollisuudessa, jossa tapahtui myös 1 Vaikka TSL 7:3 :ssä puhutaan taloudellisista, tuotannollisista ja työantajan toiminnan uudelleenjärjestelyistä johtuvista syistä, oikeuskirjallisuudessa on tapana puhua pelkästään taloudellisista ja tuotannollisista irtisanomisperusteista, joilla tarkoitetaan myös työnantajan toiminnan uudelleenjärjestelyistä johtuvia syitä. 2 Saarinen 2003, s
11 yli puolet irtisanomisista (noin 5 100). Palvelualoilla irtisanomisia oli noin ja ytneuvottelujen piirissä runsaat työntekijää. 3 Vuoden 2010 lopussa aloitettiin Suomessa kautta aikoja isompi työntekijöiden irtisanominen Nokiassa, jossa suunniteltiin jopa suomalaisen työpaikan vähentämistä. 4 Vuonna 2012 irtisanottujen määrä Suomessa oli runsaat työntekijää, mikä on melkein 50 % enemmän kuin vuonna Isommat irtisanomiset kohdentuivat edelleen teknologia- ja metsäteollisuuteen. Vuonna 2012 isoimmat irtisanomiset tapahtuivat matkapuhelinvalmistaja Nokia Oy:n toimesta irtisanoen työntekijää. Verkkoyhtiössä Nokia Siemens Networks irtisanottiin 624 työntekijää, tietotekniikka palveluyhtiössä Tieto 545 työntekijää ja Finnair-lentoyhtiössä 480 työntekijää. 5 Vuonna 2011 yt-neuvottelujen kohteeksi joutui työntekijää, mutta vuonna 2012 määrä melkein kaksinkertaistui työntekijää joutui siten yt-neuvottelujen kohteeksi. Tämä kuitenkin alittaa vuoden 2009 määrän. Vuonna 2012 suurimmat yt-neuvottelut käytiin konepajakonsernissa Metso, jossa yt-neuvottelujen kohteena oli enemmän kuin työntekijää. Teräsyhtiössä Rautaruukki yt-neuvottelut kohdistuivat runsaan työntekijään ja metsäyhtiössä UPM-Kymmene työntekijään. 6 Heti tämän vuoden alussa, 2. tammikuuta 2013 telakkateollisuuden yhtiö STX ilmoitti aloittavansa yhteensä noin henkilöä koskevat yt-neuvottelut. 7 SAK:n työ- ja elinkeinojohtaja Matti Tukiaisen mukaan irtisanomisten painottuminen merkittäville teollisuudenaloille johtuu käynnissä olevasta rakennemuutoksesta. Isoimmat elektroniikkayritykset ovat siirtäneet Suomesta pois tuotantoaan, minkä tuloksena myös työpaikat ovat Suomessa vähentyneet. 8 3 Irtisanomiset vähenivät, pitkäaikaistyöttömyys kasvoi., <http://www.edilex.fi/content/uutiset/26506.html. 4 Ks. Helsingin Sanomat 28.huhtikuuta 2011, s. B1 B saipotkut/ /12# saipotkut/ /12# saipotkut/ /12# saipotkut/ /12# 2
12 Työoikeuden professori Juha-Matti Moilanen toteaa, että korkeimman oikeuden ja työtuomioistuimen ratkaisuihin on vaikuttanut myös maan yleinen taloustilanne. Hänen mukaansa lama-aikoina työntekijöiden irtisanomiskanteet eivät olisi menestyneet samalla tavalla kuin hyvinä talousvuosina AIHEEN RAJAUS Tutkielmani ulkopuolelle jää virkasuhteessa tehty työ, josta on säädetty valtion virkamieslaissa (750/1994) ja laissa kunnallisesta viranhaltijasta (304/2003). Samoin työni ulkopuolelle jäävät seuraavat aiheet kuten määräaikaiset ja osa-aikaiset työsuhteet, irtisanomiset liikkeen luovutuksen yhteydessä (TSL 7:5 ), saneerausmenettelyn yhteydessä (TSL 7:6 ) sekä työnantajan konkurssin ja kuoleman tapauksissa (TSL 7:8 ). Myös päättämismenettelyn seuraamukset olen rajannut työni ulkopuolelle. 1.3 TUTKIELMAN RAKENNE JA LÄHTEET Johdannon jälkeen aloitan tutkielmani käsittelemällä työsopimuksen päättämistä, jota tarkastelen sekä perustuslain että ns. työnantajan direktio-oikeuden näkökulmasta. Esitän lainmukaiset irtisanomisperusteet sekä TSL 7:1 :ssä säädetyn vaatimuksen asiallisesta ja painavasta perusteesta. Kolmannessa luvussa käsittelen lähemmin taloudellisia, tuotannollisia sekä toiminnan uudelleenjärjestelyistä johtuvia perusteita. Neljännessä luvussa analysointini kohteena on TSL 7:3 :ssä säädetty tarjolla olevan työn vähentyminen. Viidennessä luvussa tutkimukseni kohteena ovat TSL 7: 3 :n 2 momentissa säädetyt irtisanomiskiellot. Tuotannolliset ja taloudelliset irtisanomisperusteet käsittävät myös työnantajan työn tarjoamis- ja koulutusvelvollisuuden irtisanomisuhanalaiselle työntekijälle, jota käsittelen luvussa kuusi. Sen jälkeen kun työnantajalla on tuotannolliset ja taloudelliset perusteet työntekijöidensä määrän vähentämiseksi, työnantajan täytyy vielä määrittää yksittäinen työntekijä tai 9 Moilanen 2010, s
13 työntekijät, joihin nämä perusteet kohdistetaan. Irtisanottavien valintaa koskevat säännöt esitän seitsemännessä luvussa. Työnantajan lainmukaiset velvollisuudet taloudellisissa ja tuotannollisissa irtisanomistilanteissa eivät pääty vielä työntekijöiden työsopimusten päättymisellä. Työnantajia sitoo vielä TSL 6:6 :n mukainen yhdeksän kuukauden takaisinottovelvollisuus tilanteissa, joissa työnantajalle ilmestyy uutta työtä ja hän tarvitsee sitä varten lisää työvoimaa yritykseensä. Työnantajan takaisinottovelvollisuutta käsittelen luvussa kahdeksan. Työni päättyy yhdeksännessä luvussa yhteenvetoon tutkielmassani käsitellyistä aiheista. 2 TYÖSOPIMUKSEN PÄÄTTÄMINEN 2.1 KOLLEKTIIVINEN IRTISANOMISSUOJA JA PERUSOIKEUDET Silloin kun työntekijöitä irtisanotaan tuotannollisilla ja taloudellisilla syillä, heitä suojataan ns. kollektiivisella irtisanomissuojalla. Kollektiivinen irtisanomissuoja on tarkoitettu nimenomaisesti työntekijöiden suojaksi sellaista epäoikeudenmukaista irtisanomista vastaan, joka tapahtuu työnantajan toiminnassa tapahtuvien taloudellisten ja tuotannollisten syiden takia ja kohdistuu yleensä joukkoon työntekijöitä. Säännökset ja määräykset kollektiivisesta irtisanomissuojasta löytyvät sekä laista (ns. legaalinen irtisanomissuoja) että järjestösopimuksista (ns. sopimusperusteinen irtisanomissuoja). Niin lakisääteistä kuin sopimusperusteista järjestelmää sovelletaan rinnakkain. 10 Perustuslain (731/1993; PL) 18 :n 3 momentin mukaan ketään ei saa ilman lakiin perustuvaa syytää erottaa työstään. Hallituksen esitöiden mukaan säännös korostaa työoikeudessa yleisesti hyväksyttyä heikomman osapuolen suojaa. Säännös edellyttää, että laissa säädetään työsuhteen irtisanomisen, purkamisen tai purkautumisen mahdollistavat syyt ja vain laissa säädetyt syyt oikeuttaisivat työstä erottamiseen. Lisäksi korostetaan yhdenvertaisuussäännöksestä johdettua mielivallan käytön kieltoa Valkonen 2006, s HE 309/1993, s
14 Työmarkkinajärjestöjen välisillä sopimuksilla on sovittu muun muassa työntekijöiden irtisanomissuojasta. Esimerkiksi EK:n 12 ja SAK:n välillä solmittu irtisanomissuojasopimus koskee toistaiseksi voimassa olevan työsopimuksen irtisanomista työntekijästä johtuvasta syystä, työntekijän irtisanoutumista sekä niitä menettelytapoja, joita noudatetaan irtisanottaessa tai lomautettaessa työntekijöitä taloudellisilla tai tuotannollisilla syillä. Sopimuksen ulkopuolelle jää työsopimuksen irtisanominen taloudellisista ja tuotannollisista syistä TSL 7:3 :n ja 7:4 :n perusteella. Taloudellisilla ja tuotannollisilla perusteillä toimeenpantujen irtisanomisten perusteet määräytyvät siten sopimuksen soveltamisrajoituksen takia työsopimuslain mukaan. Sopimuksen perusteella tuomioistuin voi kuitenkin tutkia, onko TSL 7:3 :n ja TSL 7:4 :n perusteella suoritettu irtisanominen johtunut tosiasiallisesti työntekijästä tai hänen henkilöönsä liittyvästä syystä. Joidenkin ammattiliittojen välisissä työehtosopimuksissa voi esiintyä määräyksiä taloudellisin ja tuotannollisin perustein tapahtuvista irtisanomisista. Silloin irtisanomisten edellytykset on niissä kytketty lakiviittauksella TSL 7 luvun säännöksiin. 13 Irtisanomisoikeutta käytettäessä työnantajan tulisi ottaa huomioon myös perustuslain ja työsopimuslain ohella keskeisemmät työoikeudelliset periaatteet kuten työntekijän suojelun periaate, työnantajan tulkintaetuoikeus, heikomman osapuolen suoja sekä työntekijöiden yhdenvertainen ja tasapuolinen kohtelu. 14 Esimerkiksi ratkaisussaan TT: työtuomioistuin katsoi, että työnantajalla oli lojaliteettivelvollisuutensa vuoksi erityinen velvollisuus huolehtia voimassaolevien työsuhteiden jatkumisesta. 2.2 TYÖNANTAJAN DIREKTIO-OIKEUS Ilmaisua työnantajan direktio-oikeus on käytetty oikeuskirjallisuudessa että oikeuskäytännössä kahdessa eri merkityksessä: Ensiksi ilmaisulla on tarkoitettu TSL 1:1.1:ssa säädettyä työsuhteen yhtä tunnusmerkistötekijää eli työnantajan oikeudellista valtaa johtaa ja valvoa työtä, jota tehdään työnantajan lukuun palkkaa tai muuta vastiketta 12 EK on tullut TT:n (Teollisuuden ja Työnantajain keskusliitto) sijaan samassa laajuudessa kuin sopimus on sitonut TT:tä Valkonen 2006, s Kallio 2009, s Ks. myös Valkonen 2001, s. 303, jossa hän toteaa, että syrjivässä tarkoituksessa suoritettu irtisanominen ei kuitenkaan tee kollektiiviperusteista irtisanomista laittomaksi. Valkosen mukaan irtisanominen voi olla laiton henkilökohtaisella perusteella, mutta olisi kuitenkin laillinen kollektiiviperusteella. Tällöin ensiksi mainittu peruste ei ole hyväksyttävissä, mutta jälkimmäinen sen sijaan on. Työntekijän työsuhteen päättämiseen tällöin olisi kuitenkin yksi kestävä laillinen peruste. 5
15 vastaan. Toiseksi sillä on tarkoitettu työnantajan oikeudellisesti merkityksellistä valtaa (kelpoisuutta) antaa työntekoa ja sen järjestelyjä koskevia määräyksiä. 15 Näin työoikeudellisessa lainsäädännössä, oikeuskäytännössä ja kirjallisuudessa on aina katsottu, että oikeus työntekijöiden palkkaamiseen, työn johtamiseen ja erottamiseen kuuluu yksinomaan työnantajalle. Jos kyse on yhteistyönantajuustilanteista, työntekijä on silloin työsopimussuhteessa samanaikaisesti kaikkiin muihinkin kyseiseen työnantajakokonaisuuteen kuuluviin oikeussubjekteihin, vaikkapa olisi solminut työsopimuksen vain yhden kokonaisuuteen kuuluvan tahon kanssa. Työnantajan irtisanomisoikeuden laajuutta arvioidaan näissä tapauksissa suhteessa kyseiseen kokonaisuuteen. 16 Kallion mukaan työntekijöiden palkkaaminen ja erottaminen on ensisijaisesti liikkeenjohdollinen ja toissijaisesti työnjohdollinen päätös. Koska aina ei ole tarvetta työnantaja-aseman paloitteluun pienempiin osiin, hän ehdottaa, että riittävää olisi tällöin puhua vain työnantajan direktio-oikeudesta laajassa merkityksessä. 17 Työnantajan yleistä oikeutta johtaa liikettä tai yritystä kutsutaan liikkeenjohtovallaksi. Se käsittää työnantajan oikeutta tehdä taloudellisia päätöksiä, jotka liittyvät yritystoiminnan tarkoitukseen, laajuuteen ja laatuun sekä oikeuden määrätä tuotannon, organisaation, markkinoinnin, sijoitustoiminnan ja muun bisneksen suunnittelusta ja toteuttamisesta. Työnantajan liikkeenjohtovalta perustuu hänen omistus- ja hallintaoikeuteensa sekä perustuslain mukaiseen elinkeinovapauteen. Sen soveltaminen ei ulotu työnantajan ja työntekijän välisen työsopimussuhteen ehtoihin eikä se ole osa irtisanomisoikeuden arviointia. Liikkeenjohtovallan käyttäminen ei myöskään pakota yrittäjää työllistämään työntekijöitä. Liikkeenjohtovaltaa voidaan harjoittaa siten ilman yritykseen palkattuja työntekijöitäkin. 18 Työsuhdeturvasäännöksillä ei ole tarkoitettu rajoittaa työnantajan oikeuttaa lopettaa, supistaa tai laajentaa liiketoimintaansa. Työnantaja ei ole esimerkiksi pakotettu realisoimaan omaisuutta, jotta se pystyisi ylläpitämään työsuhteita. Yrityksellä on aina oikeus tarpeensa mukaan rationalisoida toimintojaan, jotta se voisi vähentää liiketoimintaansa harjoittamisesta johtuvia tappioita. Yritystä ei voida pakottaa edes 15 Tiitinen Kröger 2012, s Kallio 2009, s. 9. Tiitinen Kröger 2012, s Valkonen 2006, s Kallio 2009, s Valkonen 2006, s
16 kannattavan liiketoiminnan harjoittamiseen. Näin työlainsäädäntö ei rajoita yritystoiminnan harjoittamista. Myöskään tuomioistuimen tehtäviin ei kuulu työnantajan liikkeenjohdollisten päätösten tarkoituksenmukaisuuden, tarpeellisuuden tai välttämättömyyden arviointi. Tuomioistuin voi pelkästään käsitellä ja ratkaista työnantajan toimenpiteiden tosiasiallisia vaikutuksia työn määrään ja laatuun. 19 Työnantajan konkreettista työnjohto-oikeutta sekä oikeutta palkata ja erottaa työntekijöitä, rajoittavat työsopimukseen otetut työnsuhteen ehdot, pakottava sekä työntekijöiden hyödyksi säädetty semidispositiivinen lainsäädäntö ja myös työnantajaa sitovat työehtosopimukset. Näiden rajoitusten puitteissa työnantaja saa käyttää määräysvaltaansa suhteessa yrityksensä työntekijöihin. Työnantaja voi päättää työntekijöiden työsuhteet pelkästään TSL 7 tai 8 luvussa todettujen työsopimuksen irtisanomis- tai purkuperusteiden täyttyessä. 20 Työnantaja ei saa työnjohtomääräyksillään loukata TSL 2:2:ssä, tasa-arvolaissa tai yhdenvertaisuuslaissa säädettyjä syrjintäkieltoja eikä tasapuolisen kohtelun vaatimuksia. Työnantajan päättämä työnjohtomääräys ei saa olla myöskään lain tai hyvän tavan vastainen tai vastoin yleistä moraalia. 21 Työantajan työn johto- ja valvontavallasta on oikeuskirjallisuudessa johdettu käsite/periaate työnantajan tulkintaetuoikeus. Työnantajan tulkintaetuoikeudella tarkoitetaan sekä työnantajan väliaikaista oikeutta määrätä työsuhdetta koskevasta ja siihen liittyvästä oikeusnormin tulkinnasta että työntekijän velvollisuutta noudattaa työnantajan tulkintaa siihen asti, kunnes tulkintaerimielisyys (mahdollisesti) ratkaistaan toisin, viime kädessä tuomioistuimessa. 22 Työnantajan tulkintaetuoikeus käsittää kaikki työsuhdetta koskevat tai sitä sivuavat normiryhmät kuten työlainsäädännön, työehtosopimuksen ja työsopimuksen määräykset. Työnantajan tulkintaetuoikeus kuitenkin ei ole niin ehdoton ja rajaton, että sillä voitaisiin pakottaa työntekijää kuin heikompaa osapuolta työsuhteessa luopumaan sille kuuluvista lainmukaisista oikeuksista. 23 Ilari Kallio katsoo, että työnantajan tulkintaetuoikeudesta 19 Valkonen 2006, s Kallio 2009, s Tiitinen Kröger 2012, s Tiitinen Kröger 2012, s Tiitinen Kröger 2012, s Kuitenkin käytännössä sitä usein käytetään väärin, koska heikompana osapuolena työsuhteessa työntekijä joutuu useimmiten alistumaan työnantajan vaatimuksiin ja harvoin mennään oikeuteen asti. 7
17 huolimatta asia tulisi viime kädessä ratkaista työntekijälle edullisimmalla tavalla, jos ratkaisuvaihtoehtoja on useita. 24 Oikeuskäytännössä, erityisesti irtisanomistilanteissa, on yleisesti katsottu, että työnantajaa sitoo myös ns. lojaliteettivelvollisuus työntekijää kohtaan. Sopimusoikeudessa on yleisesti noudatettavana periaatteena, että sopijakumppanit ottavat toimissaan mahdollisuuksien mukaan huomioon toisen sopijapuolen tärkeät edut. Lojaliteettivelvollisuuksien keskeisenä soveltamisalueena pidetään ennen kaikkea pitkäkestoisia ja varsinkin sellaisia sopimuksia, joissa osapuolien välillä on kiinteä yhteistoiminta. Kestosopimuksen jatkuvuus voi olla molemmille sopimusosapuolille tai ainakin toiselle heistä tärkeää, minkä vuoksi sopimuksen voimassa pysymistä voidaan tehostaa joko rajoittamalla irtisanomisperusteita tai vahvistamalla tietty vähimmäisirtisanomisaika. 25 Lojaliteettivaatimusten on katsottu perustavan velvollisuuksia muun muassa tietynlaisten huomautusten tekemiseen ja pidättyvyyteen toisen kannalta ankarien oikeuskeinojen käyttämisessä. Irtisanomistilanteissa lojaliteettivelvollisuus edellyttää työnantajan ryhtyvänsä kohtuullisiin toimiin, kuten työntekijän siirtämistä toisiin tehtäviin, jotta irtisanominen olisi vältettävissä TYÖSOPIMUKSEN IRTISANOMISPERUSTEET Lainmukaiset työsopimuksen irtisanomisperusteet voivat johtua kahdesta syystä: ensin työntekijästä johtuvista, hänen henkilöönsä liittyvistä syistä, toiseksi työnantajan taloudellisista, tuotannollisista tai hänen toimintansa uudelleenjärjestelyistä johtuvista syistä. Molemmissa tapauksissa työnantajan irtisanomisoikeutta rajoittaa TSL 7:1:n mukainen vaatimus asiallisesta ja painavasta syystä. Jaottelu kahteen edellä mainittuun irtisanomistyyppiin ei aina ole selkeä. Molemmissa tyypeissä voi joskus esiintyä sekä-että-piirteitä: työntekijän henkilöön liittyviä että 24 Kallio 2009, s Hemmo 2008, s. 43. Ks. esim. TT: , jossa työtuomioistuin ratkaisussaan toteaa työnantajalla olevan yleisen lojaliteettivelvollisuuden perusteella erityinen velvollisuus huolehtia vielä voimassa olevien työsuhteiden jatkumisesta. Lisäksi työtuomioistuin toteaa, että tämä velvoite korostuu, kun kyseessä on pitkään jatkunut työsuhde. 26 Hemmo 2007, s Tiitinen Kröger 2012, s
18 työnantajan taloudellisia ja tuotannollisia syitä. 28 Esimerkiksi TSL 7:2:ssä työntekijän henkilöön liittyvissä irtisanomisperusteissa on mainittu asialliseksi ja painavaksi irtisanomisperusteeksi myös sellaista työntekijän henkilöön liittyvien työntekoedellytysten olennaista muuttumista, joiden vuoksi työntekijä ei enää kykene selviytymään työtehtävistään. 29 Lainmukainen irtisanomisperusteiden erottaminen on tärkeä pelkästään TSL 6:6:n soveltamisessa, joka koskee työntekijän takaisinottovelvollisuutta ainoastaan silloin kun työntekijä on ollut irtisanottuna kollektiivisella perusteella eli taloudellisella ja tuotannollisella syyllä tai irtisanominen on johtunut yrityksen saneerausmenettelystä tai liikkeen luovutuksesta. Työnantajan takaisinottovelvollisuus ei koske tilanteita, jolloin työntekijä on irtisanottu TSL 7:2:ssa mainituilla työntekijän henkilöön liittyvillä syillä. Irtisanomiseen johtaneita kollektiivi- ja individuaaliperusteita arvioidaan jonkun verran eri tavalla, sillä kollektiiviperusteisista irtisanomisista syntyneissä riita-asioissa tuomioistuin ei ota kantaa työn vähentymiseen johtaneitten työnantajan liikkeenjohdollisiin ratkaisuihin, paitsi jos työntekijä väittää, että irtisanomisen todellisen syynä on ollut henkilökohtainen syy, joka on yritetty verhoilla kollektiiviperusteiseksi syyksi Ks. TT: : Työnantajalla katsottiin olleen taloudelliset ja tuotannolliset perusteet järjestää lukitussuunnittelijan ja projektimyyjien tehtävät uudelleen. A kieltäytyi uudesta projektimyyjän tehtävästä, koska hänellä ei ollut mahdollisuutta hankkia oma auto, joten yhtiö sanoi irti A:n. TT katsoi ratkaisussaan, ettei A:n irtisanominen johtunut A:n henkilöstä johtuvasta syystä. Eri mieltä oleva TT:n jäsen kuitenkin katsoi, ettei A:n työsopimuksen irtisanomista voida perustaa tuotannollisiin ja taloudellisiin syihin. Ks. KKO 2003:4: kyse oli myös siitä, että oliko työnantajalla myös oikeus irtisanoa työntekijä paitsi työntekijästä johtuneesta erityisen painavasta syystä myös taloudellisella ja tuotannollisella perusteella. Yhtiö vetosi siihen, että A:n huolellisuusvelvoitteiden laiminlyönnit työtehtäviä suorittaessa aiheuttivat myös yhtiön maalaamon toiminnan tappiollisuuteen. Ks. KKO 1989:96: irtisanotun auto-osaston osastopäällikön huonot suhteet asiakkaisiinsa olivat saaneet aikaan sen, että yksi merkittävä merkkiautojen toimittaja asiakkaana oli irtisanonut edustussopimuksensa ja lisäksi osaston toiminta oli häiriintynyt ja tulosennuste heikentynyt. 29 Ks. TT: : työtuomioistuin katsoi, että vahtimestarin irtisanominen ja uuden laitosmiehen toimen perustaminen on ollut osa taloudellisista ja tuotannollisista syistä johtunutta töiden uudelleenjärjestelyä. Eriävän mielipiteen jättänyt työtuomioistuimen jäsen kuitenkin katsoi, että työntekijän puuttuvaa ammattitaitoa on pidettävä hänestä itsestään johtuvana syynä. 30 Tiitinen - Kröger 2012, s. 501 sekä esim. TT: , jossa työtuomioistuin toteaa, että sen seikan arvioiminen, missä määrin tehtävien uudelleenjärjestely on aiheuttanut töiden vähentymistä ja olisiko sen vuoksi mahdollisesti olemassa riittävät perusteet työsopimuksen irtisanomiselle, ei irtisanomissuojaa koskevan työehtosopimuksen mukaan kuulu työtuomioistuimelle. Ks. myös TT:207:102, jossa Metallityöväen Liiton mukaan A:n irtisanominen johtui todellisuudessa sairaudesta ja siten tapahtui epäasiallisesti henkilöstä johtuvalla syyllä. Työtuomioistuin kuitenkin katsoi sille esitetyn selvityksen perusteella, että työnantajan ilmoittama taloudellinen ja tuotannollinen syy on ollut irtisanomissuojasopimuksen 10 :ssä tarkoitettu asiallinen ja painava peruste A:n työsopimuksen päättämiseen. 9
19 2.4 ASIALLISUUS JA PAINAVUUS IRTISANOMISPERUSTEEN YLEISENÄ EDELLYTYKSENÄ Työsopimuslain 7:1 :n mukaan toistaiseksi voimassa oleva työsopimus voidaan irtisanoa vain asiallisesta ja painavasta syystä. Kari-Pekka Tiitisen mukaan nämä yleislausekkeella säädettyjen asiallisuuden ja painavuuden kriteerit vaikuttavat kunkin laissa säädetyn irtisanomisperusteen yläpuolella eräänlaisena sateenvarjona asettaen perusteille objektiivisen hyväksyttävyyden mitan. 31 Niin kuin hallituksen esityksessä todetaan, on vaikea määritellä mikä on se asiallisuus ja painavuus tietyssä tapauksessa, joiden perusteella voida irtisanoa työsopimus, koska irtisanomistapaukset eroavat toisistaan eri aloilla, työpaikoilla ja yksittäisissä sopimussuhteissa. 32 Selvää on, että työsuhteen päättäminen ei saa koskaan olla yhteiskunnassa vallitsevan hyvän tavan vastainen tai absoluuttisen lainsäädännön suojaamien arvojen vastainen. Esimerkiksi työsuhteen päättäminen ei olisi sallittu tilanteissa, joissa työntekijä on käyttänyt laillisia oikeuksia, kuten perheoikeuksia tai silloin kun työntekijä on vedonnut työpaikalla oleviin terveysvaaroihin tai jättänyt noudattamatta työnantajan ohjeiden ja määräysten noudattaminen silloin kun nämä ohjeet ja määräykset ovat täyttäneet rikoksen tunnusmerkistön. 33 Irtisanominen ei saa olla syrjivä eikä tasapuolisen kohtelun vaatimuksen vastainen. Työnantajan on myös noudatettava työsuhteissa yleistä lojaliteettivelvollisuutta, mikä esimerkiksi voisi tarkoittaa sitä, että työnantajan on aina pyrittävä irtisanomisen sijaista työntekijän kannalta lievempiin keinoihin kuten työntekijän siirtämiseen muihin yrityksessä tarjolla oleviin tehtäviin tai järjestämään työntekijälle uusiin tehtäviin tarvittava koulutus Tiitinen - Kröger 2012, s HS 157/2000, s Tiitinen Kröger 2012, s. 502, Valkonen 2001, s HE 157/2000, s. 96, Tiitinen Kröger 2012, s Ks. TT: , jossa tuomioistuin katsoi, että kun työnantajana oleva Metso Paper Oy ei ollut täyttänyt irtisanomissuojasopimuksen ja työsopimuslain mukaista työntarjoamisvelvoitettaan, yhtiöllä ei ollut irtisanomissuojasopimuksessa edellytettyä asiallista ja painavaa syytä A:n työsopimuksen irtisanomiseen. Vaikkapa todettiin, että työnantajalla on yhtiön toiminnan tappiollisuuden vuoksi ollut perusteet koneanalyysitiimin uudelleenjärjestelyyn, ja että työt ovat yksikössä tuolloin vähentyneet. 10
20 Hallituksen esityksen mukaan työsopimuksen irtisanomisperustetta olisi aina tarkasteltava kokonaisharkinnalla ottamalla huomioon kaikki asiaan vaikuttavat seikat. Kokonaisarvion merkitys korostuisi erityisesti vaikeissa rajatapauksissa. 35 Työnantajan toimintaedellytysten muuttumisesta aiheutuvia irtisanomisperusteita arvioitaisiin lähinnä 7 luvun 3 ja 4 :n perusteella. Tällaiseen irtisanomisperusteen harkintaan ei liittyisi kohtuusarviointia, kuten 7 luvun 2 :n nojalla tehtävään arviointiin. 36 Kollektiivinen irtisanominen on mahdollista TSL 7:3 :ssä säädetyillä taloudellisilla, tuotannollisilla tai toiminnan uudelleenjärjestelyistä johtuvilla syillä, joiden on oltava työsopimuslain yleislausekkeen mukaisesti asiallisia ja painavia. Mika Valkonen katsoo, että näissä tapauksissa esimerkiksi työn vähyys jo sellaisenaan olisi asiallinen vähentämisperuste. Painavuus perusteena puolestaan tarkoittaisi työn määrän olennaista ja työn keston pysyvää vähentymistä TYÖNTEKIJÄN IRTISANOMINEN TALOUDELLISILLA JA TUOTANNOLLISILLA SYILLÄ TSL 7:3.1:ssä säädetään, että työnantaja saa irtisanoa työsopimuksen, kun tarjolla oleva työ on taloudellisista, tuotannollisista tai työnantajan toiminnan uudelleenjärjestelyistä johtuvista syistä vähentynyt olennaisesti ja pysyvästi. Työsopimuslain 7 luvun 3 :ssä säädetyt kollektiiviset irtisanomisperusteet voivat esiintyä samanaikaisesti tai yksittäin. Oikeuskäytännössä yleisempiä ovat ns. tuotannollistaloudelliset syyt. Ne perustuvat samanaikaisesti niin työnantajan toiminnassa kuin taloudessa tapahtuviin muutoksiin. 38 Tuotannollisten ja taloudellisten perusteiden yhteiskietoutumistilanteissa kysymys on lähinnä toiminnan uudelleenjärjestelyihin rinnastettavista tilanteista HE 157/2000, s HE 157/2000, s Valkonen 2006, s Valkonen 2006, s Valkonen 2006, s
TAMPEREEN YLIOPISTO Oikeustieteiden laitos Anna Tapio KOLLEKTIIVIPERUSTEISEN IRTISANOMISEN KOHDISTAMINEN JA SYRJIVÄT PERUSTEET Pro Gradu -tutkielma Yritysjuridiikka Tampere 2010 SISÄLLYS TIIVISTELMÄ...
Pasi Lilja Työnantajan oikeudesta muuttaa työsuhteen ehtoja yksipuolisesti 1. Yleistä ja lopputyön tavoitteista Suomi on avoin kansantalous, jonka bruttokansatuotteesta noin puolet muodostuu vientituloista.